stanford-oval/wikipedia huggingface dataset:
Kyrenia
Aiheesta muualla

Kuvia tai muita tiedostoja aiheesta Kyrenia Wikimedia Commonsissa
Δήμος Κερύνειας. Kyrenian (Kerýneian) kreikkalaisen kunnan verkkosivut. (kreikaksi)
Girne Belediyesi. Kyrenian (Girnen) turkkilaisen kunnan verkkosivut. (turkiksi)
Kyrenian alue
| --- | --- |
Kunnat (dímos): Karavás · Kyrenia (Kerýneia) · Lápithos
Yhdyskunnat (koinótita): Agía Eiríni · Ágios Amvrósios · Ágios Epíktitos · Ágios Ermólaos · Ágios Geórgios · Agridáki · Agýrta · Asómatos · Bélapaïs · Chártzia · Diórios · Eliá Karavá · Fótta · Ftérycha · Kalograía · Kampylí · Karákoumi · Kármi · Karpásia · Káto Díkomo · Kazáfani · Kiomourtzioú · Klepíni · Konteménos · Kormakítis · Koutsovéntis · Kriní · Lárnakas tis Lapíthou · Liverá · Mótides · Mýrtou · Órka · Palaiósofos · Pánagra · Páno Díkomo · Pyléri · Syncharí · Sýsklipos · Témplos · Thérmia · Trápeza · Trimíththi · Vasíleia · Vounó
Kyproksen kunnat
| --- | --- |
Famagustan alue:  Agía Nápa  Akanthoú  Derýneia  Famagusta (Ammóchostos)  Lefkónoiko  Lýsi  Paralímni  Sotíra 
Kyrenian alue:  Karavás  Kyrenia (Kerýneia)  Lápithos 
Lárnakan alue:  Aradíppou  Athiénou  Dromolaxiá-Meneoú  Lárnaka  Léfkara  Livádia 
Limassolin alue:  Ágios Athanásios  Germasógeia  Káto Polemídia  Limassol (Lemesós)  Mésa Geitoniá  Ýpsonas 
Nikosian alue:  Ágios Dométios  Aglantziá  Dáli  Égkomi  Géri  Kythréa  Lakatámeia  Latsiá  Mórfou  Nikosia (Lefkosía)  Stróvolos  Tséri 
Páfoksen alue:  Geroskípou  Páfos  Pégeia  Póli 
Kyrenian linna
Kyrenian kaupunkia
Ragvald II

| Ragvald II> Turun piispa |
| --- | --- |
 1309–1321 
Edeltäjä:  Maunu I
Seuraaja:  Pentti Gregoriuksenpoika
Henkilötiedot
Syntynyt: Ahvenanmaa
Muut tiedot
Uskonto:  roomalaiskatolinen kirkko
Ragvald II (k. 1321) toimi Suomen piispana vuosina 1309–1321. Hän pani alulle Kuusiston piispanlinnan rakentamisen. Ragvald II oli kotoisin Ahvenanmaalta.
Paavali Juustenin Suomen piispainkronikan mukaan Ragvald oli syntyisin Ahvenanmaalta, ja hänet vihittiin virkaansa Tukholmassa. Ragvaldin aikana vuonna 1318 venäläiset polttivat Turun kaupungin ja ryöstivät Turun tuomiokirkon.
Cream tea

Cornwallilainen cream tea tarjoiltuna devonilaiseen tapaan kerma hillon alla.
Cream tea on devonilaiseen ja cornwallilaiseen ruokaperinteeseen kuuluva kevyt ateria, joka muodostuu teestä sekä mansikkahillolla ja paksulla kermalla (clotted cream) täytetyistä leivonnaisista, yleensä skonsseista. Devonissa skonssi halkaistaan kahtia, minkä jälkeen molemmille puoliskoille levitetään kermaa ja lopuksi päälle lusikoidaan hilloa. Cornwallissa on skonssien tilalla käytetty perinteisesti Cornish split -nimisiä vehnäsämpylöitä, joille levitetään ensin hilloa ja vasta sitten kermaa.
Kreivikunnat ovat kiistelleet vielä 2000-luvulla siitä, kumman alueella cream tea alun perin keksittiin. Historiantutkijoiden mukaan Devonissa toimineessa Tavistockin luostarissa syötiin jo 1000-luvulla leipää kerman ja hillon kanssa.
Historia

Solmittuaan avioliiton kuningas Kaarle II:n kanssa vuonna 1662 portugalilainen Katariina de Bragança otti Englannin hovissa käyttöön tavan nauttia teetä. Tapa levisi myös hovin ulkopuolelle ja Lontooseen perustettiin 1700-luvulla lukuisia teesalonkeja.
Englannin iltapäiväteeperinteen kerrotaan saaneen alkunsa, kun Bedfordin herttuatar Anna Russell ei jaksanut odottaa päivällistä lounaan jälkeen ja nautti iltapäivisin huoneessaan teetä ja leivonnaisia. 1850-lukuun mennessä iltapäiväteestä oli tullut yleinen ilmiö – tavallisesti teen kanssa nautittiin voileipiä, kakkua, skonsseja, kermaa ja hilloa, mikä vastasi jo melko tarkkaan nykyistä cream tean määritelmää.
Varsinainen cream tea syntyi kuitenkin 1850-luvulla Lounais-Englannin lomakohteissa, joissa iltapäiväteen ja leivonnaisten kera tarjoiltiin poikkeuksetta mansikkahilloa ja paikallista erikoisuutta clotted creamia – paksua kermaa, joka valmistetaan kuumentamalla raakamaitoa miedolla lämmöllä ja kuorimalla pinnalle kertyviä kermakokkareita.
Ragvald I

| Ragvald |
| --- | --- |

Suomen piispa
Edeltäjä:  Bero
Seuraaja:  Catillus
Henkilötiedot
Syntynyt: ? Itä-Göötanmaa
Kuollut: 1266 Koroinen
Ragvald I toimi Suomen piispana vuosina 1258–1266. 1400-luvun alusta peräisin olevan ns. Palmsköldin katkelman mukaan hän oli kotoisin Itä-Götanmaalta ja sääti ensimmäisenä ruokalisäveron. Ruokalisävero oli tarkoitettu täydentämään papin palkkaa, ja sitä kannettiin suomalaisen ja ruotsalaisen oikeuden mukaan. Ragvald haudattiin Räntämäelle eli Koroisten piispankirkkoon.
Paavali Juustenin Suomen piispainkronikkaan tekemä lisäys siitä, että Ragvald oli toiminut aiemmin Birger-jaarlin kanslerina, on 1500-luvun historiantutkimuksen mielikuvitusta. Juusten on kopionut ja muuntanut Ragvaldin edeltäjää koskevan Palmsköldin katkelman kansleri-maininnan koskemaan myös Ragvaldia.
Ragvaldista on säilynyt yksi asiakirjamaininta Ruotsin Tärnösta 20. heinäkuuta 1261, jolloin hän on läsnä, kun Birger-jaarli myöntää Hampurin kaupungille samat kauppaoikeudet kuin aiemmin Lyypekille. Ragvald mainitaan nimellä Ragnvald, Suomen piispa, viimeisenä ruotsalaisten piispojen luettelossa Växjön piispan jälkeen. Ragvaldin seuraaja Catillus eli Kettil kuten muutkin keskiajan Turun piispat sen sijaan mainitaan arvoasemansa johdosta toiseksi viimeisenä ennen Växjön piispaa.lähde?
Air Macau

Air Macaun Airbus A321-100
Air Macau (kiinaksi. 澳門航空股份公司, port. Companhia de Transportes Aéreos Air Macau) on macaolainen lentoyhtiö, joka toimii Kiinan ja Japanin alueilla. Se kantaa Macaon lippua, ja kuljettaa matkustajia kahteentoista eri kohteeseen Kiinassa ja Japanissa. Yhtiön tärkein solmukohta on Macaon lentoasema.
Historiaa

Air Macau perustettiin 13. syyskuuta 1994, ja se aloitti kaupallisen toiminnan 9. marraskuuta 1995 lennolla Macaosta Shanghaihin (1995 oli vain helikopterikuljetuksia). Yhden lentokoneen kuljetukset Pekingin, Shanghain ja Taipein välillä alkoivat 8. joulukuuta 1995. Ensimmäinen puhdas kuljetuspalvelu aloitettiin 7. lokakuuta 2002 Taipein ja Shenzhenin välillä Macaon kautta.
Taiwanin liikenne

Enemmän kuin 70 prosenttia Air Macaun tuloista tulee taiwanilaisten matkustajien kuljettamisesta Taiwanista Macaoon. Joka viikko Air Macaulla on 72 suunniteltua matkaa Macaon ja Taipein välillä ja 28 edestakaisin Macaon ja Kaohsiungin välillä.
Laivasto

Heinäkuussa 2016:
4 Airbus A319-100
3 Airbus A320-200
10 Airbus A321-200
Sikorsky UH-60 Black Hawk

| UH-60 Blackhawk |
| --- | --- |

Kuvaus
Tyyppi:  kevyt kuljetushelikopteri
Miehistö:  2-4
Matkustajamäärä:  14 taisteluvarusteineen
Ensilento:  17. lokakuuta 1974 (YUH-60)
Valmistaja:  Sikorsky Aircraft
Valmistusmäärä:  noin 4 000
Mitat
Pituus: 19,76 m
Roottorikehän halkaisija: 16,36 m
Massa
Tyhjämassa: 4 819 kg
Lentoonlähtömassa: 7 375 kg
Voimanlähde
Moottori:  2 kpl General Electric T700-700
Teho:  2 x 1 163 kW
Suoritusarvot
Lentonopeus:  357 km/h
Toimintasäde:  592 km
Lentomatka:  2 220 km
Lakikorkeus:  5 790 m

UH-60 Black Hawk-helikoptereita operaatio Swarmerissa.
Blackhawk Irakissa
Sikorsky UH-60 Blackhawk on yhdysvaltalainen kuljetushelikopteri. Sen pääkäyttäjä on Yhdysvaltain maavoimat, mutta kopteri lukuisine versioineen on laajassa käytössä useissa maissa. Se on suunniteltu rintamakäyttöön rynnäkköjä, maahanlaskuja sekä lääkintäevakuointeja varten. Se on suunniteltu kuljettamaan 11 taisteluvarustuksessa olevaa sotilasta ja se kykenee siirtämään myös 105 millimetrin haupitsin ja 30 kranaattia.
Black Hawkit otettiin laajaan käyttöön 1978. Ensimmäinen UH-60A lensi ensilentonsa 1974 ja oli tulosta UTTAS-ohjelmasta (Utility Tactical Transport Aircraft System). Sen tarkoituksena oli korvata UH-1 Huey rynnäkkökäytössä.
UTTAS-ohjelmassa elokuussa 1972 Sikorskyn S-70 (1972) ja Boeingin YUH-61A Vertol (1974).
Boeing Vertol YUH-61A:ssa oli nelilapainen komposiittiroottori ja siinä oli General Electric T700 -moottori, kuten myös Sikorsky YUH-60A:ssa. Myös Boeing Vertol kykeni kuljettamaan 11 sotilasta varusteineen. Joulukuussa 1976 Sikorsky voitti kilpailun ja Sikorsky UH-60A nimettiin Black Hawkiksi, Mustaksi Haukaksi.
Black Hawk on divisioonatason helikopteri, missä on huomattavia parannuksia UH-1 Huey:hin. Siinä on kolmen hengen miehistö. Se kykenee kuljettamaan neljää paaria, mikäli kahdeksan sotilaan istuimet poistetaan. Lentäjällä ja perämiehellä ovat panssaroidut istuimet. Helikopterin panssarointi kestää 23 millimetrin ammukset.lähde? Lastinkäsittelyyn helikopterissa on lastikoukku.
Helikopteriin voidaan asentaa kaksi 7,62 millimetrin M60D-konekivääriä M144-asejärjestelmällä varustettuna ja siinä voidaan käyttää M130-infrapunahäirintälaitteistoa.
Black Hawkin nelilapainen roottori on tehty lasikuidusta ja titaanista ja siinä on kaksi 1 622 hevosvoiman General Electric T700-GE-700 -turbiinimoottoria, jotka tuottavat helikopterille 262 km/h:n nopeuden.
Ensimmäiset Black Hawkit saavuttivat 25 vuoden käyttöaikansa lopun 2002. Ensimmäiset käyttöikää pidentävät ohjelmat alkoivat 1999 alussa.
Mallit > Yhdysvallat

UH-60A 1978-1989 1 463 kappaletta
UH-60L 1989-1997 muutos 483 kappaletta,
UH-60L 1997- 60 kappaletta vuosittain UH-60A:sta UH-60L:ksi
Käyttäjämaita

Argentiina
Australia
Bahrain
Brunei
Chile
Egypti
Filippiinit
Israel
Itävalta
Japani
Jordania
Kiina ja Kiinan  Hongkongin erityishallintoalue
Kolumbia
Korean tasavalta
Kreikka
Meksiko
Marokko
Saudi-Arabia
Taiwan
Turkki
Yhdysvallat
Tulevia käyttäjämaita

Ruotsi
Onnettomuuksia

14. elokuuta 1987: Pohjois-Carolinassa kolme miehistön jäsentä kuoli Popen lentotukikohdan lähellä sattuneessa onnettomuudessa.
3. lokakuuta 1993: Mogadishun taistelussa somalitaistelijat ampuivat alas kaksi Amerikkalaisjoukkojen UH-60-kopteria. Toisen kopterin lentäjä, apupilotti ja toinen lentomekaanikoista kuolivat. Toisen alasammutun kopterin lentäjä selvisi hengissä, apupilotti ja kaksi lentomekaanikkoa kuolivat.
23. huhtikuuta 1999: Kentuckyssä Fort Campbell:ssa kuoli seitsemän miehistönjäsentä helikopterin törmäyksessä harjoituksissa.
21. lokakuuta 2000: Kolumbiassa Medellinissä vastarintaliike ampui helikopterin alas. Maahantörmäyksessä 21 kolumbialaista lentäjää ja sotilasta kuoli.
13. helmikuuta 2001: Havaijilla Oahussa kaksi UH-60:ä törmäsi yhteen 25 helikopterin harjoituksessa ja yksitoista kuoli. Sää oli pilvinen ja sateinen.
22. tammikuuta 2003: Kanadassa Sault Ste. Mariessa Ontariossa kuoli luonnonvaraministeriön tutkija, kaksi avustajaa ja lentäjä hirvikartoituslennolla.
29. tammikuuta 2003: Afganistanissa Bagramin lentotukikohdan lähellä kuoli törmäyksessä neljä yhdysvaltalaista miehistönjäsentä.
15. marraskuuta 2003: kaksi UH-60 Black Hawk -helikopteria törmäsi ilmassa yhteen Mosulissa Irakissa. 17 yhdysvaltalaista sotilasta kuoli.
8. tammikuuta 2004: Irakissa UH-60 ammuttiin alas Fallujan lähellä. Neljä yhdysvaltalaissotilasta kuoli.
7. tammikuuta 2006: Irakissa Tal Afarin ja Mosulin välillä. Helikopterin putoamisessa kuoli 12 yhdysvaltalaista.
7. marraskuuta 2007: Italiassa lähellä Trevison kaupunkia harjoituslennolla kuoli 4 amerikkalaissotilasta.
12. maaliskuuta 2013: Afganistanissa UH-60 syöksyi maahan Daman alueella huonossa säässä. 5 amerikkalaissotilasta kuoli.
29. tammikuuta 2025: UH-60 törmäsi Washingtonissa ilmassa matkustajakoneeseen (American Airlinesin lento 5342); kaikki helikopterissa olleet 3 henkilöä ja matkustajakoneessa olleet 64 henkilöä saivat surmansa.
Aiheesta muualla

Wikimedia Commonsissa on kuvia tai muita tiedostoja aiheesta .
UH-60 Black Hawk
Ft. Rucker (Army Aviation Training Center) Black Hawk-sivu (Arkistoitu – Internet Archive)
Milton Cross

| Milton Cross |
| --- | --- |

Henkilötiedot
Syntynyt: 16. huhtikuuta 1897
Kuollut: 3. tammikuuta 1975 (77 vuotta)
Kansalaisuus:   Yhdysvallat
Ammatti:  Radiokuuluttaja
Milton Cross (16. huhtikuuta 1897 – 3. tammikuuta 1975) oli yhdysvaltalainen radiokuuluttaja. Hänet muistetaan parhaiten New Yorkin Metropolitan-oopperan lauantaisista radiolähetyksistä, joita hän kuulutti vuodesta 1931 aina kuolemaansa vuoteen 1975 saakka. Sen lisäksi hän kuulutti muun muassa NBC:llä ja myöhemmin CBS:llä esitettyä Information, Please -tietokilpailuohjelmaa.
Milton Cross on saanut tähden Hollywood Walk of Famelle.
Aiheesta muualla

Milton Cross Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Belgia  Yhdysvallat 
Taiteenala:  Discography of American Historical Recordings  MusicBrainz 2 
Henkilöt:  Trove 
Muut:  Europeana  SNAC  IdRef
Terry Davis

Terry Davis vuonna 2009.
Terence Anthony Gordon "Terry" Davis PC (5. tammikuuta 1938 – 9. joulukuuta 2024) oli brittiläinen Työväenpuolueen poliitikko. Hän toimi parlamentin jäsenenä vuosina 1971–1974 ja 1979–2004.
Davisista tuli Euroopan neuvoston pääsihteeri vuonna 2004. Samalla hän jätti paikkansa parlamentissa; hänen seuraajakseen astui Liam Byrne niin ikään Työväenpuolueesta.
Davisia edelsi Euroopan neuvoston pääsihteerinä itävaltalainen Walter Schwimmer.
Glenn Quagmire

| Glenn Quagmire |
| --- | --- |

Ääninäyttelijä:  Seth MacFarlane
Ensiesiintyminen:  "Death Has a Shadow"
Henkilötiedot
Sukupuoli:  mies
Ikä:  61 (väitetysti, todennäköisesti ~40)
Hiukset:  mustat
Ammatti:  lentäjä
Perhe:  sisko, veli, tytär, isä, äiti
Infobox OKNimi-testi OK: 
Glenn Quagmire, usein tunnettu nimellä Quagmire, on kuvitteellinen hahmo animaatiosarjassa Family Guy. Hän on Griffinin perheen naapuri ja ystävä. Hahmon äänenä on sarjan luoja Seth MacFarlane.
Ulkonäkö ja luonne

Quagmirellä on mustat hiukset, pitkä nenä, kookas leuka sekä jatkuvasti suora hammasrivistö esillä, joka johtuu tämän kalliista hammaslääkäristä. Hän pukeutuu punaiseen havaiji-paitaan ja farkkuihin. Hänet tunnetaan myös hyperseksuaalisuudestaan, sekä hokemastaan "Giggity Giggity Goo!". Quagmire on väitetysti 61-vuotias, joka ei ilmeisesti pidä paikkaansa alkoholin ikärajan noustua Quahogissa viiteenkymmeneen ikävuoteen ja eräässä jaksossa hänen isänsä kertoi olevansa 61-vuotias.
Ammatiltaan Quagmire on lentäjä, jossa hän on päässyt rikastumaan suuren asuntonsa perusteella. Quagmire on myös palvellut merivoimissa. Hän on Peterin naapuri ja paras ystävä. Vaikka Quagmire vaikuttaa päällepäin varsin leppoisalta, ei kellekään jää selväksi mikäli tämä raivostuu. Quagmire on mm. tappanut siskonsa väkivaltaisen poikaystävän ajamalla tämän päälle. Hän myös vihaa sydämensä kyllyydestä Briania, useistakin syistä.
Perhe ja muut suhteet

Quagmiren vanhemmat ovat sukupuolenkorjasprosessin läpikäynyt isä, Ida Davis, aikaisemmin Daniel Quagmire ja äiti, Crystal Quagmire. Hänellä on monta lasta vanhojen yhden illan juttujensa kanssa, joista sarjassa on erityisesti näytetty hänen ovelleen jätetty tyttärensä, Anna Lee ja 18-vuotias Courtney. Anna Lee oli hetken aikaa hänellä hoidossa, kunnes Quagmire tajusin hänen voivan paremmin oikeassa perheessä ja antaa tämän adoptioon. Quagmire ei kuitenkaan ole tietoisesti tekemisissä yhdenkään lapsensa kanssa. Crystalilla on 2 muuta lasta, Quagmiren siskopuoli Brenda ja velipuoli Gary. Brenda on esiintynyt muutamassa jaksossa väkivaltaisen poikaystävänsä Jeffin kanssa. Jaksossa "Screams of Silence: The Story of Brenda Q.", Brenda tulee vierailemaan poikaystävänsä kanssa veljensä luo, hänen joutuessa sairaalaan. Quagmire ja hänen ystävänsä yrittävät erottaa heidät, siinä onnistumatta. Myöhemmin jaksossa Quagmire tappaa Jeffin, valehdellen Brendalle Jeffin jättäneen hänet. Gary ei ole esiintynyt sarjassa, mutta hänen on kerrottu olevan kuuro.
Quagmire on rikastunut ammatissaan sekä viettää rietasta poikamieselämää naisineen luksusasunnossaan. Eräiden sarjan vitsien mukaan jopa omistaa kaikki maailman sukupuolitaudit ja on ollut kaikissa mahdollisissa yhdyntäakteissa mukana. Vitsit hahmon ympärillä perustuvat hyvin pitkälti Quagmiren hyperseksuaalisuuteen.
Quagmire on lähes joka jaksossa jossa esiintyy ainakin kerran naisen seurassa, ja harrastaakin lähes kaiken vapaa-aikansa yhden illan juttuja. Hänellä on useita sukupuolitauteja, fetissejä ja tapoja naisten kaatamiseen. Hän on ollut naimisissa kahdesti. Ensimmäisen kerran kaudella 4, Peterin vanhan kotiapulaisen Joanin kanssa. Quagmire tajuaa nopeasti tehneensä virheen ja yrittää lavastaa kuolemansa. Hautajaisissa hän kuitenkin paljastuu eläväksi, jolloin häntä hakemaan tullut kuolema päätyy ottamaan mukaansa Joanin, joka kuolee heti. Toisen kerran hän oli naimisissa kaudella 10, jolloin hän meni humalassa naimisiin vanhan prostituoidun kanssa. Avioliitto päättyi kuitenkin nopeasti. Hän on myös seurustellut vakavasti mm. vastaavanlaisien perversioiden omaavan naisen Sonjan kanssa.
Quagmire on rakastunut Lois Griffiniin, muttei halua pilata ystävänsä avioliittoa, jättäen tunteensa sivuun. Hänellä oli kuitenkin suhde ystävänsä Clevelandin ensimmäiseen vaimoon Lorettaan, joka johti parin avioeroon,
Quagmire viettää aikaa myös ystäviensä Peterin, Joen ja Clevelandin kanssa paikallisessa pubissa, juoden olutta. Quagmire on todennut Peterin olevan tämän paras ystävänsä, vaikka heillä on ollut erimielisyytensä. Quagmire ottaa usein myös porukassa "johtajan" roolin, Peterin ollessa pois.
Pekka Ruuska (näyttelykuraattori)

Pekka Vihtori Ruuska (s. 1983 Jämsä)lähde? on suomalainen kulttuurivaikuttaja.
Työskentely

Pekka Ruuska valmistui vuonna 2009 Geneven yliopistosta Sveitsistä tutkimusalueenaan mediataide. Ruuskan työskentelylle on ominaista prosessinomaisuus.kenen mukaan? Ruuska on kuratoinut m. taidenäyttelyitä Pietarin Goethe Instituutille ja toiminut panelistina kulttuurialan työllisyyttä kehittävissä seminaareissa , haastattelijana taidemessuilla ja operoinut Art Forum luentosarjaa. Vuosina 2009-2012 Ruuska oli perustamassa Arteles residenssiohjelmaa ja toimi sen vertaisjohtajana.
Opiskeluaikoina Ruuska toimi tunnetussakenen mukaan? suomalaisessa performanssiryhmässä XXX ja on yksi sen perustajista yhdessä Eero Yli-Vakkurin kanssa. XXX on kehittyvä esiintymiskonsepti, joka tähtää 24 tuntia kestävään 100 erillisen performanssin kokonaisuuteen. Ryhmä on esiintynyt mm. Brysselissä ja Euroopan vuoden 2010 kulttuuripääkaupungin Pécsin päätapahtumassa..
Vuonna 2013 Ruuskan operoima Strata-hanke  sai Taiteen edistämiskeskukselta kulttuurityön kunniamaininnan.
Aiheesta muualla

Strata
| --- | --- |
Auktoriteettitunnisteet :  Europeana
Jaco Pastorius

| Jaco Pastorius |
| --- | --- |
 Jaco Pastorius konsertissa Napolissa Italiassa 1986
Henkilötiedot
Syntynyt: 1. joulukuuta 1951
Kuollut: 21. syyskuuta 1987 (35 vuotta)
Ammatti:  basisti, säveltäjä, tuottaja
Muusikko
Taiteilijanimi:  "Mowgli"
Aktiivisena:  1964−1987
Tyylilajit:  jazz, fuusiojazz, funk, jazz-funk, folk jazz, big band
Soittimet:  bassokitara, rummut, piano, saksofoni
Yhtyeet:  Weather Report, Word of Mouth, Joni Mitchell
Levy-yhtiöt:  Epic, Warner Bros., Columbia, ECM, CBS, Elektra
Aiheesta muualla
www.jacopastorius.com
  [ Muokkaa Wikidatassa ] [ ohje ]  
Jaco Pastorius (oik. John Francis Pastorius III (1. joulukuuta 1951 – 21. syyskuuta 1987) oli yhdysvaltalainen jazz-musiikkiin erikoistunut sähköbasisti. Hän on yksi kaikkien aikojen arvostetuimmista bassokitaristeista, ja häntä pidetään nauhattoman bassokitaran popularisoijana. Pastorius oli äitinsä puolelta amerikansuomalaista sukujuurta.
Pastorius yhdisteli bassolinjoissaan rytmisyyttä ja melodisuutta aivan uudella tavalla ja loi täysin oman soundinsa. Hänen ansiokseen luetaan flageolettien eli huiluäänten käyttö sooloissa ja myös rytmisektiosoitossa. Hänen demppaustekniikkaansa, jota hän usein yhdisteli 16-osanuottien soittoon, pidettiin teknisesti suvereenina.
Elämä > Nuoruus

Jaco Pastorius (viralliselta nimeltään John Francis Pastorius III) syntyi 1.12.1951 Pennsylvanian Norristownissa. Hänen vanhempansa olivat Jack Pastorius Jr. ja Stephanie Haapala Pastorius, jonka äiti, Kaisa Eriika Isojärvi, oli muuttanut Yhdysvaltoihin Sallasta ja jonka isän isä oli syntyisin Kemijärveltä. Pastorius alkoi lapsena soittaa rumpuja, olivathan hänen isänsä ja hänen isoisänsä John Francis Pastorius Sr. molemmat rumpaleita. Pastoriuksella on kaksi veljeä, Gregory ja Rory. Vuonna 1959 Pastoriuksen perhe muutti Pennsylvaniasta Floridaan, Oakland Parkiin. Siellä Jaco kävi koulunsa ja otti ripittäytymisnimekseenselvennä Anthonyn. Jaco-nimen taustalla on tunnettu baseballpelaaja Jocko Conlon.
Jaco Pastorius oli lahjakas pallopeleissä, kuten baseballissa. Hän aloitti myös muusikonuransa nuorena. Hän soitti ensin muun muassa trumpettia, kunnes päätyi rumpuihin. Hän kuitenkin loukkasi vasemman ranteensa amerikkalaisessa jalkapallossa ollessaan 13-vuotias. Ranne leikattiin, mutta vasen käsi jäi voimattomammaksi, eikä Pastorius pystynyt enää lyömään rumpuja tarpeeksi lujaa.
Elämä > Varhaiset yhtyeet ja basistin uran alkuhetket

15-vuotiaana Pastorius soitti rumpuja Las Olas Brass -nimisessä yhdeksänhenkisessä cover-kappaleita esittävässä orkesterissa. Yhtyeen basisti oli lähdössä, ja Pastorius otti asiakseen opetella bassonsoiton ja siirtyikin pian basistiksi. Lehdenjakajana ansaitsemillaan rahoilla hän osti Fenderin Jazz-basson. Vähän myöhemmin hän poisti nauhat bassostaan veitsellä. Pastorius käytti tätä samaa bassoa koko uransa ajan.
Vuonna 1969 Pastorius soitti Woodchuck-triossa, jossa Billy Burke soitti sähköurkuja ja rumpalina oli Bob Herzog, joka myös lauloi. Näinä aikoina Pastoriuksen bassonsoitto kehittyi valtavasti. Hän kehitti esimerkiksi vasemman käden demppaustekniikkaa, jota hän näki basisti Carlos Garcian käyttävän, ja liitti tämän 16-osanuottien funk-tyyliseen soittoon, jota kuulee esimerkiksi kappaleella "Come On, Come Over" hänen ensimmäisellä sooloalbumillaan. Hän oppi myös hyödyntämään huiluääniä ja soitti bassoa sen kaikista asemista. Tästä hyvänä esimerkkinä ”Birdlandin” intro, joka kuulostaa kitaralta, mutta itse asiassa Pastorius soittaa sen bassolla hyvin korkeasta asemasta.
Seuraavassa kokoonpanossa, valkoisessa soul-yhtyeessä nimeltä Tommy Strand & the Upper Hand Pastoriukselle tarjoutui paljon mahdollisuuksia sooloiluun ja groovaavien bassolinjojen kehittelyyn. Yhtye soitti useimmiten muiden artistien kappaleita, kuten Herbie Hancockin "Watermelon Man", CCR:n "Proud Mary" ja Pee Wee Ellisin "The Chicken", jota Pastorius oli soittanut jo Woodchuck-triossa.
Pastorius oli vasta 19-vuotias, kun sai vaimonsa Tracyn kanssa ensimmäisen lapsen, Maryn. Isyys toi uutta vastuullisuutta: perhettään elättääkseen hän halusi olla ”planeetan paras basisti”. Pastorius hankki lisätuloja Karibianmeren risteilijöiden lounge-yhtyeissä.
Musiikillisesti tärkeä aika koitti Pastoriukselle, kun valkoinen soul-laulaja Wayne Cochran etsi bändilleen The C.C. Riders uutta basistia. Cochran kuuli Pastoriuksesta ja järjesti koesoiton, jossa Cochranin musiikillinen johtaja Charlie Brent vakuuttui ja tarjosi paikkaa. Pastorius neuvotteli itselleen tarjottua korkeamman palkan ja luvan tuoda perheensä (Tracy ja Mary) mukaan kiertueille. Pastoriuksen sävellys- ja sovitustaidot kehittyivät niin, että Charlie Brent lopulta jätti yhtyeen ja luovutti sen musiikillisen johtamisen Pastoriukselle. Tämän seurauksena Pastorius ja Cochran ajautuivat kuitenkin törmäyskurssille, ja Pastorius sai luvan lähteä.
Vuoden 1973 loppupuolella Pastoriuksen perheeseen syntyi toinen lapsi, John. Pastorius soitti Miamin klubeissa Ira Sullivanin kvartetissa ja alkoi saada mainetta sävellyksillään kuten "Las Olas", "(Used to Be a) Cha Cha" ja "71+". Seuraavana vuonna Pastorius teki yhteistyötä pianisti Paul Bleyn, kitaristi Pat Methenyn ja rumpali Bruce Ditmasin kanssa. He jammailivat New Yorkin jazzklubeissa Greenwich Villagen alueella ja päättivät myös nauhoittaa kappaleita studiolla. Syntyi levy Pastorius/Metheny/Ditmas/Bley.